Na temelju članka 48 Statuta Gradske knjižnice Biograd na Moru (Klasa: 612-04/19-01/19, Ur. broj: 2198/16-09-19-3 od 26. lipnja 2019. godine), a uz prethodnu suglasnost Gradskog vijeća Grada Biograda na Moru, dana 1. lipnja 2026. godine, ravnateljica Gradske knjižnice Biograd na Moru, donosi
P R A V I L N I K

o unutarnjem ustrojstvu i načinu rada Gradske knjižnice

Biograd na Moru

I.    OPĆE ODREDBE

Članak  1.

Ovim Pravilnikom utvrđuje se organizacijsko ustrojstvo, poslovi i radni zadaci stručnog knjižničnog osoblja i ostalih djelatnika, te način rada Gradske knjižnice Biograd na Moru (u nastavku: Knjižnica).

Članak  2.


Gradska knjižnica javna je ustanova organizirana u jedinstvenu cjelinu, a radi obavljanja djelatnosti i programa rada uspostavljaju se programske cjeline koje omogućuju stručno, racionalno i djelotvorno obavljanje knjižnične djelatnosti.

Članak  3.


U skladu sa Zakonom o knjižnicama, Standardima za narodne knjižnice u Republici Hrvatskoj i drugim propisima, te Statutom knjižnice ovim se Pravilnikom utvrđuje unutarnja organizacija Knjižnice, djelokrug rada, poslovi i zadaci ravnatelja i stručnog osoblja, uvjeti koje moraju ispunjavati stručno osoblje za obavljanje određenih poslova i radnih zadataka, te drugi poslovi važni za poslovanje Knjižnice.

II. ORGANIZACIJA RADA KNJIŽNICE

Članak  4.


Knjižnicom upravlja ravnatelj, koji ujedno rukovodi, organizira, vodi rad i poslovanje ustanove.


Zamjenika ravnatelja imenuje ravnatelj iz reda stručnog osoblja Knjižnice koji ga zamjenjuje dok je privremeno odsutan.


Pojedinim programskim jedinicama rukovode voditelji Odjela, a odgovorni su ravnatelju.

Članak  5.


U Knjižnici se ustrojavaju sljedeće ustrojstvene jedinice:

1. Središnja knjižnica
2. Bibliobusna služba

Članak 6.

Središnja knjižnica podijeljena je na sljedeće jedinice:

1. Odjel za odrasle korisnike

U sklopu Odjela za odrasle smješteni su: posudbeno-informacijska služba s prijamnim odjelom, čitaonica dnevnog i tjednog tiska, studijska čitaonica, zavičajna zbirka, zbirka stručne literature i spremište.

2. Odjel za mlade

U sklopu Odjela za mlade smješteni su: čitaonica dječjeg tiska, referentna zbirka, građa namijenjena mladima, prostor za igranje i prostor za nove tehnologije (3D printer, tablet, Micro:bit, AQ bit).


3.  Odjel za djecu


U sklopu Odjela za djecu smještene su igraonica za djecu i knjižnična građa namijenjena djeci.


4. Služba nabave i obrade (oblikovanje zbirki i tehnička obrada knjižnične građe, revizija i otpis).


5. Upravno-tehnička služba i služba za upravljanje i razvoj (ravnateljstvo i računalno-telekomunikacijski poslovi).
Članak 6.


Bibliobusna služba (pokretna knjižnica) je posebna terenska služba Knjižnice koja prilagođenim vozilom (bibliokombijem) pruža knjižnične usluge stanovnicima međusobno udaljenih područja koja nemaju uvjete za druge oblike djelovanja narodne knjižnice. Bibliokombijem se obilaze mjesta na području Grada Biograda na Moru i Zadarske županije prema unaprijed planiranom vremenskom i mjesnom rasporedu. 
Članak  7.


Na Odjelu za odrasle korisnike stručno osoblje obavlja sljedeće poslove i zadatke:

· pruža informacije korisnicima o fondu Knjižnice,

· smješta i nadzire obrađenu građu u otvorenom pristupu i zatvorenom spremištu,

· vodi brigu o stalnom popunjavanju zbirki na Odjelu,

· obavlja poslove upisa, posudbe, rezervacija, vraćanja knjižnične građe, međuknjižnične posudbe, fotokopiranja, tiskanja opomena dužnicima knjižnične građe, zaprima primjedbe i sugestije korisnika,

· usmjerava i upućuje korisnike, te im pruža pomoć pri korištenju knjižničnih usluga, 
· obavlja jednostavna i složena informacijska pretraživanja,
· prati interesne potrebe korisnika i njihovih čitateljskih potreba,
· educira korisnike o korištenju knjižnične građe, korištenju i vrednovanju informacijskih izvora,

· educira korisnike o korištenju računalne opreme,
· vodi statistiku posudbe i ostalih djelatnosti,
· prati domaću i stranu nakladničku djelatnost i daje prijedloge za nabavu građe,
· organizira čitaonice dnevnog tiska i periodičnih publikacija,
· organizira djelatnosti studijske čitaonice s priručnom zbirkom i zavičajne zbirke,
· priprema i obavlja pročišćivanje zbirki i nadomještanje, te
· vodi statistiku posudbe i ostalih djelatnosti na Odjelu.
Članak 8.

Stručno osoblje na Odjelu za djecu pruža usluge i organizira rad za potrebe predškolske djece i učenika do 5. razreda osnovne škole, a napose:

· pruža informacije korisnicima o fondu kojim Odjel raspolaže,

· obavlja poslove posudbe,

· vodi brigu o smještaju i nadzire obrađenu građu na Odjelu,

· usmjerava   i   upućuje   korisnike   Odjela,   te   im   pruža  pomoć   pri korištenju knjižničnih usluga,

· vodi brigu o stalnom popunjavanju zbirka na Odjelu,

· priprema prijedloge za pročišćavanje zbirka,

· organizira priručnu zbirku prikladnu dobi korisnika Odjela,
· obavlja jednostavna i složena informacijska pretraživanja,
· prati interesne potrebe korisnika i njihovih čitateljskih potreba,
· educira korisnike o korištenju knjižnične građe, korištenju i vrednovanju informacijskih izvora,

· osmišljava i provodi kreativne i edukativne radionice,

· educira korisnike o korištenju računalne opreme,
· vodi statistiku posudbe i ostalih djelatnosti,
· prati domaću i stranu nakladničku djelatnost i daje prijedloge za nabavu građe,
· vodi statistiku djelatnosti na Odjelu.

Djelatnost Odjela ostvaruje se sukladno pedagoškim i didaktičkim iskustvima u radu s djecom i specifičnim zadacima Knjižnice.
Članak 9.

Stručno osoblje na Odjelu za mlade pruža usluge i organizira rad za potrebe učenika viših razreda osnovne škole, a napose:

· pruža informacije korisnicima o fondu kojim Odjel raspolaže,

· obavlja poslove posudbe,

· vodi brigu o smještaju i nadzire obrađenu građu na Odjelu,

· usmjerava   i   upućuje   korisnike   Odjela,   te   im   pruža  pomoć   pri korištenju knjižničnih usluga,
· vodi brigu o redu i disciplini na Odjelu,

· vodi evidenciju o posjetima,

· vodi brigu i nadzire korištenje informacijskih tehnologija i igara,

· pazi na ispravnost i funkcionalnost uređaja,
· vodi brigu o stalnom popunjavanju zbirki na Odjelu,

· priprema prijedloge za pročišćavanje zbirki,

· organizira priručnu zbirku prikladnu dobi korisnika Odjela,
· obavlja jednostavna i složena informacijska pretraživanja,
· prati interesne potrebe korisnika i njihovih čitateljskih potreba,
· educira korisnike o korištenju knjižnične građe, korištenju i vrednovanju informacijskih izvora,

· educira korisnike o korištenju računalne opreme,
· vodi statistiku posudbe i ostalih djelatnosti,
· osmišljava i provodi kreativne i edukativne radionice,
· prati domaću i stranu nakladničku djelatnost i daje prijedloge za nabavu građe,
· vodi statistiku djelatnosti na Odjelu.

Djelatnost Odjela ostvaruje se sukladno pedagoškim i didaktičkim iskustvima u radu s

mladima i specifičnim zadacima Knjižnice.
Članak 10.

U sklopu Službe nabave i obrade obavljaju se poslovi vezani uz oblikovanje zbirki, obradu knjižnične građe, zaštitu građe i pripreme za uvez, te poslovi revizije i otpisa, a napose se:

· prati izdavačka proizvodnja,

· prate i istražuju potrebe korisnika,

· vodi datoteka desiderata,

· priređuju i usklađuju prijedlozi za nabavu knjižnične građe,

· odabire, naručuje i zaprima knjižnična građa,
· zaprimaju darovi i po potrebi obavlja razmjena knjižnične građe,

· obavlja inventarizacija,

· obavlja sadržajna (signiranje, klasifikacija, predmetizacija,  izrada anotacija)  i formalna (katalogizacija) obrada knjižnične građe,

· obavlja računalni unos i stvara kataložna baza podataka,

· obavlja kontrola ispravnosti podataka unešenih u obradi,

· obavlja tehnička obrada građe, popravci oštećenih jedinica,

· obavlja revizija i otpis,

· prikuplja građa za uvez,

· vodi statistika poslova u obradi,

· tiskaju bilteni prinova i druga informacijska pomagala, te

· obavljaju i drugi stručni poslovi.

Članak 11.

U sklopu Službe za upravljanje i razvoj obavljaju se poslovi planiranja, te rukovođenja ukupnim poslovanjem, vodi briga o mjestu i ulozi Knjižnice u hrvatskom knjižničnom sustavu, te uključivanju u informacijske mreže knjižnica Hrvatske i svijeta, planira i organizira permanentno obrazovanje djelatnika i korisnika za korištenje knjižničnih usluga, a napose za korištenje informacijskih tehnologija. 
Računalno-komunikacijska služba skrbi o primjeni i razvoju suvremenih informacijskih tehnologija u automatizaciji poslovanja Knjižnice, kao i održavanju informatičke infrastrukture Knjižnice, brine o izradi i redovitom održavanju web-stranica, društvenih mreža i računalno-komunkacijskih veza knjižnice, te skrbi za pohranu i zaštitu podataka, a obavlja i druge poslove iz domene klasične mrežne administracije.

U djelokrugu ove službe je i briga o multimedijalnoj dvorani, a napose o planiranju i organiziranju raznih predavanja, književnih večeri, koncerata i drugi poslovi iz djelokruga odnosa s javnošću.

Članak 12.

U sklopu Upravno-tehničke službe obavljaju se opći i kadrovski poslovi, skrbi se za protupožarnu zaštitu, obavljaju se poslovi održavanja zgrade i njezina okoliša i drugi upravno-tehnički poslovi.
Članak 13.


Stručno osoblje u bibliobusnoj službi obavlja sljedeće poslove:
· pruža informacije korisnicima o fondu,

· smješta i nadzire obrađenu građu u otvorenom pristupu,

· vodi brigu o stalnom popunjavanju i zamjeni fonda prema potrebama korisnika i stajališta,
· priprema i obavlja pročišćivanje zbirki i nadomještanje,
· obavlja poslove upisa, posudbe, rezervacija, vraćanja knjižnične građe, međuknjižnične posudbe, fotokopiranja, zaprima primjedbe i sugestije korisnika,

· usmjerava i upućuje korisnike, te im pruža pomoć pri korištenju knjižničnih usluga,
· obavlja jednostavna i složena informacijska pretraživanja,
· prati interesne potrebe korisnika i njihovih čitateljskih potreba,
· educira korisnike o korištenju knjižnične građe, korištenju i vrednovanju informacijskih izvora,

· educira korisnike o korištenju računalne opreme,
· vodi statistiku posudbe i ostalih djelatnosti,
· sudjeluje u pripremanju rasporeda dolazaka na stajališta, vodeći računa o racionalnosti rute, te predlaže eventualne izmjene,
· procjenjuje potencijal za organiziranje stajališta (tehničke mogućnosti za dolazak vozila),
· brine o tehničkoj ispravnosti i održavanju vozila,
· redovito vodi dokumentaciju o vozilu i prometovanju,
· brine o redovnom i točnom dolasku na stajališta bibliobusa prema rasporedu i obavještavanju korisnika o izostancima na stajalištima, te
· obavlja i druge stručne poslove koji proizlaze iz procesa rada i poslove po nalogu ravnatelja. 
III.       POSLOVI  I  ZADACI

1. RAVNATELJ

Članak 14.

Ravnatelj  zasniva radni odnos  s  Knjižnicom na određeno vrijeme,  a s mandatom od četiri godine.

Ravnatelj stupa na dužnost na dan utvrđen aktom o imenovanju. 
Ravnatelj s predstavničkim tijelom osnivača zaključuje Ugovor kojim se uređuje visina plaće, prema Pravilniku o plaćama, te ostala prava i obveze iz radnog odnosa koja nisu uređena zakonom, Statutom i Pravilnikom o radu Knjižnice.

Poslovi i zadaci ravnatelja, način imenovanja i uvjeti utvrđeni su Statutom Knjižnice.

Ravnatelj je ujedno i voditelj Službe za upravljanje i razvoj.

Članak 15.

Ravnatelj Knjižnice će, u skladu sa Zakonom o radu, sklopiti s djelatnicima Ugovor o radu.

Ugovor o radu iz prethodnog stavka sadrži podatke o nazivu, naravi i vrsti poslova, trajanje ugovora o radu, te druga prava i obveze, a koja nisu uređena Pravilnikom o radu, Pravilnikom o unutarnjem ustrojstvu i Statutom Knjižnice.

IV.       POSLOVI I ZADACI STRUČNOG OSOBLJA KNJIŽNICE

1. KNJIŽNIČAR

Članak 16.

Knjižničar obavlja poslove visokog stupnja složenosti, a napose: 

· rukovodi ogrankom, službom, odjelom, odnosno pojedinim programom/projektom,

· organizira i vodi poslove smjenskog tima,

· rukovodi ili sudjeluje u izgradnji fonda: istražuje i analizira potrebe zajednice korisnika, oblikuje nabavnu politiku, odabire knjižničnu građu, vodi ili sudjeluje pri pročišćavanju i izlučivanju knjižnične građe te obavlja procjenu fonda, 

· organizira zbirke,

· obrađuje knjižničnu građu (kataložno-bibliografska obrada, priprema dokumenata za  računalnu  obradu, sadržajna analiza dokumenata za potrebe  klasifikacije i predmetne obrade, izrade anotacija i sažetaka, tezaurusa, deskriptora), 

· priprema i izrađuje informacijska pomagala (baze podataka, bibliografije, biltene prinova i si.),

· sudjeluje pri izradi i unapređivanju programa računalne obrade, 

· pruža informacije korisnicima, obavlja retrospektivna pretraživanja, provodi selektivnu diseminaciju informacija, vodi međuknjižničnu posudbu, priređuje informativne publikacije,

· organizira posebne zbirke u informacijskoj službi,

· predlaže, planira i provodi posebne oblike rada s korisnicima (priprema programe, izrađuje i izvodi promidžbu u svrhu poticanja korištenja knjižničnih službi i usluga, priprema programe i izvodi različite oblike usmjeravanja kulturnih potreba građana, priprema programe i izvodi različite oblike usmjeravanja i upućivanja korisnika),

· sudjeluje u obavljanju specijalnih zadaća županijske matične knjižnice, 

· prati stručna dostignuća u zemlji i svijetu, 

· priprema planove, izvještaje i objavljuje stručne radove, 

· prati, analizira i vrednuje obavljene poslove, 

· sustavno vodi bilješke o obavljenim poslovima i podnosi izvješća, te 

· po potrebi obavlja druge zadaće od interesa za Knjižnicu.

Za obavljanje poslova i zadataka knjižničara potrebna su 4 (četiri) izvršitelja, od kojih jedan obavlja poslove ravnatelja, a potrebno je da ispunjava sljedeće uvjete:

- završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz polja informacijskih i komunikacijskih znanosti s najmanje 60 ECTS bodova iz programa knjižničarskog usmjerenja, odnosno studij knjižničarskog usmjerenja kojim je stečena visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju, ili

- završen drugi preddiplomski i diplomski sveučilišni studij ili integrirani ili integrirani preddiplomski i diplomski sveučilišni studij ili specijalistički diplomski stručni studij, odnosno studij kojim je stečena visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju, uz obvezu stjecanja 30 ECTS bodova iz programa knjižničarskog usmjerenja u roku od tri godine od dana zapošljavanja, te

· položen stručni ispit za knjižničara.
Potrebna specijalna znanja: 

- znanje engleskog jezika u govoru i pismu,

- sposobnost organiziranja stručnih poslova i rada u timu, 
- poznavanje i primjena socioloških i pedagoških metoda u korisničkim službama,  
- spremnost  aktivnog sudjelovanja u programima permanentnog obrazovanja,
- sposobnost rasprave o stručnim i profesionalnim temama.
U radni odnos se može primiti i osoba bez položenog stručnog ispita, ali ga je dužna položiti u Zakonskom roku (članak 13. Pravilnika o uvjetima i stjecanju stručnih zvanja u knjižničarskoj struci NN 28/11, 16/14, 107/21).
Napredovanje u struci: istaknutim knjižničarima može se dodijeliti stručno zvanje viši knjižničar, ako udovoljavaju uvjetima iz Pravilnika o dodjeli viših zvanja u knjižničarskoj struci.
Poslovi i radni zadaci obavljaju se u punom radnom vremenu uz probni rad od 3 (tri) mjeseca.
2. KNJIŽNIČARSKI SURADNIK
Članak 17.

Knjižničarski suradnik obavlja sljedeće stručne poslove:

· posuđuje i razdužuje knjižničnu građu, 
· upisuje i obnavljanja članstva, 
· naplaćuje upisninu i zakasninu i ostale naknade knjižničnih usluga, te predaje naplaćeni novac blagajniku, 
· vodi evidenciju rezervacija, 
· pruža informacije o smještaju građe na policama, uslugama i Knjižnici, 
· pronalazi građu u slobodnom pristupu i zatvorenim spremištima, 
· nadzire red u čitaonici tiska i studijskoj čitaonici, 
· priprema i popisuje knjižničnu građu za uvez, provjerava ispravnost građe, 
· otprema opomene dužnicima knjiga, 
· evidentira građu za otpis, 
· vodi statistiku knjižničnih usluga, 
· kompletira cjeline novina i časopisa po isteku godišta i predaje na daljnju obradu,
· pomaže kod akcesijskih i predakcesijskih poslova, 
· vodi dnevne statistike (o fondu, korisnicima i građi), 
· fotokopira knjižničnu građu, 
· brine o zaštiti i čuvanju knjižničnog materijala, 
· rješava korisničke informacijske zahtjeve, 
· preporučuje knjige korisnicima za čitanje, 
· sudjeluje u raznim oblicima rada s korisnicima, 
· sudjeluje u izradi informativnih biltena, izložbi, kulturno-animacijskih programa,
· predlaže i provodi kulturne i edukacijske programe za korisnike, 
· predlaže naslove knjižnične građe za nabavu, i njezinom uključivanju u fond, 
· katalogizira i inventarizira knjižničnu građu, 
· uređuje kataloge i druge evidencije, 
· provjerava dotok naručene građe i reklamira neispravne narudžbe, 

· brine o sigurnosti i arhiviranju baze podataka knjižnične građe i korisnika, 
· vodi evidenciju o stanju računalne opreme u Knjižnici, 
· priprema potrebne dokumente i tekstove u standardnim računalnim programima, 
· sudjeluje u poslovima revizije i otpisa knjižnične građe,
· izrađuje i održava mrežne stranice,
· ažurira sve vrste kataloga,
· obavlja i druge poslove koji proizlaze iz procesa rada i po nalogu ravnatelja.
Za obavljanje poslova i zadataka knjižničarskog suradnika potreban je 1 (jedan) izvršitelj koji je odgovoran ravnatelju, a potrebno je da ispunjava sljedeće uvjete:
– završen preddiplomski sveučilišni studij iz polja informacijskih i komunikacijskih znanosti s najmanje 30 ECTS bodova temeljnih predmeta knjižničarstva, ili

– završen drugi preddiplomski studij, odnosno studij kojim je stečena viša stručna sprema sukladno propisima koji su bili na snazi prije stupanja na snagu Zakona o znanstvenoj

djelatnosti i visokom obrazovanju (NN 123/03, 105/04, 174/04, 2/07 – Odluka Ustavnog suda Republike Hrvatske, 46/07, 45/09, 63/11, 94/13 i 139/13), uz obvezu stjecanja najmanje 30 ECTS bodova iz temeljnih predmeta knjižničarstva na preddiplomskom studiju iz informacijskih i komunikacijskih znanosti u roku od 3 godine od zapošljavanja, te

– položen stručni ispit za knjižničarskog suradnika.
Potrebna specijalna znanja:

- poznavanje engleskog jezika u govoru i pismu,
- poznavanje rada na računalu,

- spremnost na stalno stručno usavršavanje i edukaciju,

- komunikacijske vještine u radu s korisnicima i suradnicima.
U radni odnos se može primiti i osoba bez položenog stručnog ispita, ali ga je dužna položiti u Zakonskom roku (čl. 13. Pravilnika o uvjetima i stjecanju stručnih zvanja u knjižničarskoj struci Narodne novine broj: 28/11, 16/14, 107/21).
Napredovanje u struci: istaknutim knjižničarskim suradnicima može se dodijeliti stručno zvanje viši knjižničarski suradnik, ako udovoljavaju uvjetima iz Pravilnika o dodjeli viših zvanja u knjižničarskoj struci.
Poslovi i radni zadaci obavljaju se u punom radnom vremenu uz probni rad od 3 (tri) mjeseca.
3. KNJIŽNIČARSKI TEHNIČAR
Članak 18.

Knjižničarski tehničar obavlja sljedeće stručne poslove:

· posuđuje i razdužuje građu, 
· upisuje i obnavlja članstva, 
· naplaćuje upisninu i zakasninu i ostale naknade knjižničnih usluga,

·  vodi evidenciju rezervacija, 
· surađuje s korisnicima, pruža informacije o smještaju građe na policama i u prostoru Knjižnice, 
· surađuje s ravnateljem i ostalim djelatnicima, 
· priprema periodiku i drugu građu za uvez, te vodi dnevnu evidenciju novina i periodike  
· provjerava ispravnost građe, 
· izrađuje popis građe za otpis, 
· otprema opomene dužnicima knjiga, 
· odlaže pohranjene novine i časopise, 
· kompletira cjeline novina i časopisa po isteku godišta i predaje na daljnju obradu, 
· obavlja tehničko opremanje knjiga, vrši manje popravke knjiga, 
· ulaže knjige na police i održava ispravan redoslijed knjiga na policama, 
· nadzire red u čitaonicama, 
· vodi dnevnu statistiku, 
· vrši usluge fotokopiranja, 
· brine o zaštiti i čuvanju knjižničnog materijala, 
· vodi bilješke o obavljenim poslovima i podnosi izvješća, 
· obavlja poslove održavanja pasivne i aktivne mrežne opreme, poslužitelja i računala u sustavu, redovite hardverske i softverske nadogradnje, 
· educira korisnike i djelatnike Knjižnice, 
· izrađuje i održava mrežne stranice, 
· obavlja druge poslove vezane uz administraciju sustava, 

· obavlja i druge poslove od interesa za Knjižnicu.

Za obavljanje poslova i zadataka knjižničarskog tehničara potrebna su 2 (dva) izvršitelja koji su odgovorni ravnatelju, a potrebno je da ispunjavaju sljedeće uvjete:

· srednja stručna sprema (SSS), završena gimnazija ili odgovarajuća (četverogodišnja) stručna sprema,
· osnove računalne pismenosti,
· osnovno znanje engleskog jezika,

· položen stručni ispit za zvanje knjižničarskog tehničara.

U radni odnos se može primiti i osoba bez položenog stručnog ispita, ali ga je dužna položiti u Zakonskom roku (članak 13. Pravilnika o uvjetima i stjecanju stručnih zvanja u knjižničarskoj struci NN 28/11, 16/14, 107/21).
Napredovanje u struci: istaknutim knjižničarskim tehničarima može se dodijeliti stručno zvanje viši knjižničarski tehničar, ako udovoljavaju uvjetima iz Pravilnika o dodjeli viših zvanja u knjižničarskoj struci.
Poslovi i radni zadaci obavljaju se u punom radnom vremenu uz probni rad od 3 (tri) mjeseca.

4. VOZAČ BIBLIOKOMBIJA – KNJIŽNIČARSKI TEHNIČAR

Članak 19.

Vozač bibliobusa - knjižničarski tehničar sljedeće poslove: 

· sve poslove kao i knjižničarski tehničar, 

· odgovara za tehničku ispravnost i redovito održavanje vozila, 
· brine o održavanju vozila, 
· brine za redovit i točan odlazak na stajališta bibliobusa prema rasporedu dolazaka na stajališta ,
· vodi evidenciju uporabe vozila i naloga za vožnju sa svim pokazateljima (broj stajališta, prijeđeni kilometri, potrošnja goriva), 
· skrbi o protupožarnim mjerama, 
· priprema vozilo za odlazak na teren, 
· prati potrebe servisiranja vozila i registracije, 
· sastavlja izvješće o izvršenom prijevozu, 
· predaje nadležnoj službi sređenu dokumentaciju nakon obavljenog procesa prijevoza,
· obavlja i druge poslove koji proizlaze iz procesa rada i po nalogu ravnatelja.
Za obavljanje poslova i zadataka vozača bibliokombija - knjižničarskog tehničara potreban je 1 (jedan) izvršitelj koji je odgovoran ravnatelju, a potrebno je da ispunjava sljedeće uvjete:

· srednja stručna sprema (SSS), završena gimnazija ili odgovarajuća (četverogodišnja) stručna sprema,

· vozačka dozvola C kategorije,
· osnove računalne pismenosti,

· položen stručni ispit za zvanje knjižničarskog tehničara.

U radni odnos se može primiti i osoba bez položenog stručnog ispita, ali ga je dužna položiti u Zakonskom roku (članak 13. Pravilnika o uvjetima i stjecanju stručnih zvanja u knjižničarskoj struci NN 28/11, 16/14, 107/21).
Poslovi i radni zadaci obavljaju se u punom radnom vremenu uz probni rad od 3 (tri) mjeseca.

Članak 20.

U skladu sa Standardima za narodne knjižnice u Republici Hrvatskoj, ravnatelj Knjižnice godišnjim programom utvrđuje minimalan broj radnika potreban za ostvarivanje dostignutog opsega knjižnične djelatnosti i razvitka Knjižnice.
Broj izvršitelja u sklopu pojedinog radnog mjesta predstavlja predvidivo potreban broj radnika za izvršenje poslovnih zadataka tog radnog mjesta, no isti nije obvezujući za Knjižnicu kao poslodavca.
VI. NAČIN RADA KNJIŽNICE
Članak 21.

U skladu sa Zakonom o knjižnicama, Statutom Knjižnice i Standardima za narodne knjižnice u Republici Hrvatskoj, Knjižnica posuđuje knjižničnu građu članovima, osigurava uvjete za korištenje knjižnične građe i usluga u prostorijama Knjižnice, te pruža informacijske i druge usluge pravnim i fizčkim osobama.

1.
ČLANSTVO KNJIŽNICE

Članak 22.

Pravo korištenja usluga Knjižnice ostvaruje se upisom u Knjižnicu.

Pravo korištenja uslugama Knjižnice imaju svi stalni i privremeni stanovnici područja pod istim uvjetima, a članovima postaju kada se učlane u Knjižnicu, prihvate obveze iz Pravilnika o korištenju građe i usluga Gradske knjižnice Biograd na Moru i preuzmu člansku iskaznicu.

Mrežne usluge Knjižnice (OPAC, obavijesti na mrežnim stranicama Knjižnice i društvene mreže) mogu koristiti i osobe koje nisu članovi Knjižnice, s tim da Knjižnica može ograničiti pristup i korištenje određenih usluga ako to smatra potrebnim.

2.
PRESTANAK ČLANSTVA

Članak 23.

Na prijedlog voditelja programskih jedinica ravnatelj Knjižnice može odlučiti o prestanku članstva u slučaju:

· ako korisnik unatoč poduzetim mjerama ne vrati knjige ili drugu građu i ne podmiri
troškove,

· ako se korisnik ne pridržava reda, uputa i odredbi Pravilnika o korištenju građe i usluga Gradske knjižnice Biograd na Moru.
3.
RADNO VRIJEME

Članak  24.

Knjižnica je otvorena za javnost najmanje 60 sati tjedno.

Radno vrijeme za korisnike traje dnevno od 8 do 20 sati, subotom od 8 do 13 sati.

U posebnim okolnostima ravnatelj može odrediti drugo radno vrijeme.
Ravnatelj može odrediti posebno radno vrijeme uoči praznika i blagdana.

 4.
KNJIŽNIČNI  RED

Članak 25.

U prostorijama Knjižnice nije dozvoljeno pušenje, preglasni razgovor, unašanje i uživanje hrane i napitaka osim u za to predviđenim prostorijama. 
Članak  26.
5.
REVIZIJA I OTPIS KNJIŽNIČNE GRADE

Revizija i otpis knjižnične građe provodi se prema Pravilniku o reviziji i otpisu knjižnične građe koji propisuje Ministarstvo kulture i medija Republike Hrvatske.

VII. PRIJELAZNE I ZAVRŠNE ODREDBE

Članak  27.

Izmjene i dopune ovog Pravilnika vrše se po istom postupku kao i donošenje ovog Pravilnika.

Članak  28.

   
Stupanjem na snagu ovog Pravilnika prestaje važiti
- Pravilnik o unutarnjem ustrojstvu i načinu rada Gradske knjižnice Biograd na Moru (Klasa: 612-04/21-01/27, Ur. broj: 2198/16-09-21-01) od 30. listopada 2021. godine

Članak 28.


Ovaj Pravilnik stupa na snagu osmog dana nakon objave na oglasnoj ploči Gradske knjižnice.

Klasa: 612-04/26-01/23
Ur. broj: 2198/16-7-26-01
Biograd na Moru, 1. lipnja 2026.

Ravnateljica
Tihana Jurišić, viša knjižničarka
Suglasnost na ovaj Pravilnik dalo je Gradsko vijeće Grada Biograda na Moru Odlukom Klasa:  011-02/26-03/04, Ur. broj: 2198-16-02-26-5  23. lipnja 2026.  godine.
Ovaj Pravilnik donesen je 1. lipnja 2026., objavljen je na oglasnoj ploči Gradske knjižnice dana 25. lipnja 2026. godine, a stupio je na snagu 3. srpnja 2026. godine.

  Ravnateljica
   






                 Tihana Jurišić, viša knjižničarka

